《己夘新正二日沈仁甫自滇南寄新刻古乐府至中有所会拟作一首》
明代·顾清

金尊美酒思共传，朱弦玉琴思和弹。倾河赴海不复还，昆崙东下波湍湍。

忧来无端不可删，青灯照人愁夜寒。夜长漫漫殊未阑，高楼管弦声正驩。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。